“ช่อง 3” ส่งละคร 3 เรื่อง ร่วมโครงการ MOVE ขยายช่องทางตลาดตปท. รับสถานการณ์โควิด-19
"ช่อง 3" ส่งละคร 3 เรื่อง ร่วมโครงการ MOVE ขยายช่องทางตลาดตปท. รับสถานการณ์โควิด-19
"ช่อง 3" ส่งละคร 3 เรื่อง ร่วมโครงการ MOVE ขยายช่องทางตลาดตปท. รับสถานการณ์โควิด-19
23 พ.ค. 2563

“ช่อง 3” ในฐานะผู้ประกอบการไทยในอุตสาหกรรม ผู้ผลิตเนื้อหา (Content Creator) และการขายลิขสิทธิ์คอนเทนท์ละครไทยออกสู่ต่างประเทศ เข้าร่วมในโครงการ งานแสดงสินค้าบนโลกออนไลน์ภายใต้ชื่อ Multimedia Online Virtual Exhibition (MOVE) ของกรมส่งเสริมการค้าระหว่างประเทศ (DITP) ซึ่งได้กำหนดมาตรการเชิงรุกระยะสั้น เพื่อบรรเทาผลกระทบที่เกิดขึ้นกับผู้ประกอบการในกลุ่มดิจิทัลคอนเทนต์
โดยการดำเนินกิจกรรมงานแสดงสินค้า บริการดิจิทัลคอนเทนต์และกิจกรรมเจรจาธุรกิจออนไลน์ ระหว่างผู้ประกอบการไทย และผู้ประกอบการต่างชาติ ในช่วงปลายเดือนพฤษภาคมนี้ เป็นระยะเวลา 3 วัน ภายใต้เวปไซต์ MOVE.DITP.GO.TH ที่จะรวบรวมข้อมูลสำคัญที่เกี่ยวกับความเคลื่อนไหวของอุตสาหกรรมฯ ตัวเลขและสถิติต่างๆ ที่น่าสนใจ ข้อมูลบริษัทผู้ประกอบการไทย เพื่อขยายช่องทางการดำเนินธุรกิจของผู้ประกอบการไทย ทั้งภาพยนตร์ แอนนิเมชั่น และดิจิทัลคอนเทนต์ กับผู้ซื้อจากต่างประเทศ
ในครั้งนี้ช่อง 3 เลือกนำเสนอละคร จำนวน 3 เรื่อง 3 รส คือ “กรงกรรม” ละครดราม่าเข้มข้น “อกเกือบหักแอบรักคุณสามี” ละครโรแมนติก-คอมเมดี้ ชวนอมยิ้ม และ “เล่ห์บรรพกาล” ละครแอ็คชั่น แฟนตาซี เพื่อตอบโจทย์ความต้องการที่แตกต่างกันของแต่ละประเทศ
ทั้งนี้แป็นการส่งเสริมให้เกิดการจับคู่ทางธุรกิจการค้า ผ่านช่องทาง Online Business Matching เพื่อสร้างมูลค่าการเจรจาการค้าและสร้างเครือข่ายพันธมิตรทางการค้าให้เพิ่มขึ้น รวมถึงเป็นการสร้างโอกาสในการขยายช่องทางทางการตลาดต่างประเทศ เพื่อแสดงศักยภาพและส่งเสริมอุตสาหกรรมคอนเทนต์ไทยให้เป็นที่รู้จักและยอมรับในตลาดต่างประเทศ
โดยการเข้าร่วมโครงการ MOVE ในครั้งนี้ ช่อง 3 ถือเป็น หนึ่งใน จำนวนผู้ประกอบการไทยทั้งหมด 50 ราย ในอุตสาหกรรมนี้ และแบ่งเป็น 2 กลุ่ม คือ ผู้ผลิตเนื้อหา (Content Creator) และผู้ให้บริการ (Service Provider) ซึ่งขณะนี้ผู้ประกอบการ Digital Content ได้รับผลกระทบอย่างมาก เนื่องจากสถานการณ์ไวรัสโควิด-19 ได้ส่งผลกระทบต่อการค้าการส่งออกของผู้ประกอบการไทย โดยเฉพาะอุตสาหกรรมดิจิทัลคอนเทนต์ที่ทำรายได้เข้าประเทศปีละกว่า 110,000 ล้านบาท
สำหรับช่องทางการติดต่อสื่อสาร เพื่อทำการนัดหมายเจรจาการค้าออนไลน์ผ่านระบบ VDO Conference ซึ่งเปรียบเสมือนห้องทำงานหรือพื้นที่เจรจาการค้าที่สามารถพูดคุย แลกเปลี่ยนข้อมูล ส่งไฟล์ หรือประชุมแบบเรียลไทม์ ได้แบบ One on One เพื่อเพิ่มโอกาสและความสำเร็จในการนัดหมายเจรจาการค้าได้ตรงกลุ่มเป้าหมายและมีประสิทธิภาพ โดยจะมีขึ้นใน วันที่ 25-27 พฤษภาคม 2020 ซึ่งหลังสถานการณ์โควิด-19 คลี่คลาย Project MOVE ยังได้วางแผนปรับปรุงให้เป็นอีกหนึ่งช่องทางในการทำออนไลน์ มาร์เก็ตติ้ง ให้แก่กลุ่มอุตสาหกรรมดิจิทัลคอนเทนต์ ได้ใช้เป็นช่องทางในการประกอบธุรกิจและเข้าถึงตลาดใหม่ๆ ได้อีกหนึ่งช่องทาง
ทั้งนี้ติดตาม Project (MOVE) งานแสดงสินค้าบนโลกออนไลน์ Multimedia online Virtual Exhibition ได้ทาง Website หลักของโครงการ ที่ https://move.ditp.go.th/home